चीनले अघि सारेको ‘बेल्ट एन्ड रोड’ अवधारणामा आफ्नो सहभागिता सुनिश्चित गर्दै एक महिनाअघि उत्तरी छिमेकीसँग समझदारी पत्रमा नेपालले हस्ताक्षर गरेको थियो । परराष्ट्र मन्त्रालयका अनुसार ‘बेल्ट एन्ड रोड’ समझदारीअनुसार आगामी दिनमा परियोजना कार्यान्वयन गर्न मिलेर काम गर्न दुवै देश सहमति भएका छन् । चीनको ऋण अनुदानमा बन्न लागेको पोखरा विमास्थलको काम चाँडै सुरु गरिने चिनियाँ सहायक विदेशमन्त्रीले बैठकमा बताउनुभएको थियो ।
